โทษตามกฎหมายอาญาของไทยมีอยู่ด้วยกันกี่ประเภท อะไรบ้าง
โทษตามกฎหมายอาญาของไทยมีอยู่ด้วยกัน 5 ประเภท คือ 

1. ประหารชีวิต 

2. จำคุก 

3. กักขัง 

4. ปรับ

5. ริบทรัพย์สิน

ในทางทฤษฎี โทษแต่ละประเภทจะขึ้นอยู่กับว่าการกระทำที่ถูกกำหนดให้เป็นความผิดนั้นถือว่ามีความรุนแรงเพียงใด ในกรณีที่รุนแรงมากบทลงโทษก็จะมีลักษณะที่ไปในทิศทางเดียวกัน อย่างไรก็ตาม บุคคลจะถูกลงโทษก็ต่อเมื่อผ่านการพิจารณาจากศาลกระทั่งมีข้อเท็จจริงอย่างชัดแจ้งว่าบุคคลนั้นได้กระทำความผิดจริง

แต่นั่นเป็นเพียงกฎหมายที่เป็นเพียงบทบัญญัติ (law in book) ขณะที่ในโลกแห่งความเป็นจริงในสังคมไทยแล้ว การไม่ให้ประกันตัว (หรือการไม่ยอมปล่อยชั่วคราว) ก็อาจมีลักษณะที่ใกล้เคียงซึ่งพอจะนับได้ว่าเป็นโทษทัณฑ์อีกประการหนึ่งได้หรือไม่

ในท่ามกลางความขัดแย้งที่เกิดขึ้นในสังคมไทย ได้มีการตั้งคำถามและปฏิบัติการของผู้คนจำนวนไม่น้อยที่ทำให้เกิดความวิตกกังวลต่อชนชั้นนำไทย เช่น การทำโพลแสดงความเห็นต่อการเดินทางของชนชั้นสูง การใส่เสื้อดำเข้าไปในบริเวณที่มีพิธีกรรม เป็นต้น แต่ทั้งหมดก็ยังเป็นถ้อยคำหรือการกระทำที่ยังไม่ชัดเจนว่าจะเป็นการกระทำที่เป็นความผิดต่อกฎหมาย

การริเริ่มดำเนินคดีต่อบุคคลที่มีส่วนเกี่ยวข้องในเหตุการณ์เหล่านี้ ในเบื้องต้นก็แสดงให้เห็นถึงความบิดเบี้ยวของกระบวนการยุติธรรมเป็นอย่างมาก เพราะเป็นการตั้งข้อหากับการกระทำที่ห่างไกลจากบทบัญญัติทางกฎหมาย ซึ่งลำพังการตั้งข้อหาแบบเลื่อนลอยและครอบจักรวาลกับผู้คนโดยหน่วยงานรัฐก็ไม่อาจยุติคลื่นของปฏิบัติการที่ต้องการตั้งคำถามต่อชนชั้นสูง เมื่อบุคคลเหล่านี้ได้รับการประกันตัวก็จะยังคงสามารถกลับมามีชีวิตทางการเมืองได้ตามปกติ
1.ความรู้พื้นฐานกฏหมาย,2.ประมวลกฎหมายอาญา,5.ประมวลกฎหมายวิธีพิจาณาความอาญา(วิอาญา)